text: सीएम से मिलने वालों में सेंट्रल बार अध्यक्ष प्रभुनाथ पांडेय, महामंत्री संजय सिंह दाढ़ी, बनारस बार अध्यक्ष नरेंद्र कुमार श्रीवास्तव, महामंत्री रजनीश कुमार मिश्र, बार कौंसिल के पूर्व अध्यक्ष अरुण कुमार त्रिपाठी और पूर्व उपाध्यक्ष हरिशंकर सिंह शामिल थे. मुलाकात के दौरान सीएम ने प्रतिनिधिमंडल की सारी बात ध्यान से सुनी. इस दौरान राज्यमंत्री डॉ. नीलकंठ तिवारी व अन्य लोग भी मौजूद रहे. सीएम ने बातचीत के बाद अधिवक्ताओं से हड़ताल खत्म कर काम पर लौटने का आह्वान किया. उन्होंने यह भी कहा कि कचहरी के संबंध में कोई भी निर्णय लेने से पहले बार एसोसिएशन के पदाधिकारियों और अधिवक्ताओं से वार्ता जरूर की जाएगी.